CELEX: 62008TN0041
Language: bg
Date: 2007-02-01 00:00:00
Title: Дело T-41/08: Жалба, подадена на 1 февруари 2008 г. — Vakakis/Комисия

12.4.2008   
            
            
               BG
            
            
               Официален вестник на Европейския съюз
            
            
               C 92/34
            
         Жалба, подадена на 1 февруари 2008 г. — Vakakis/Комисия
   (Дело T-41/08)
   (2008/C 92/70)
   Език на производството: английски
   Страни
   
      Жалбоподател: Vakakis Intrenational — Symvouli gia Agrotiki Anaptixi AE (Атина, Гърция) (представител: B. O'Connor, Solicitor)
   
      Ответник: Комисия на Европейските общности
   Искания на жалбоподателя
   
               —
            
            
               да се обяви жалбата за допустима,
            
         
               —
            
            
               да се отмени необоснованото Решение на Европейската комисия от 6 декември 2007 г. (№ A3 TF TCC(2007)106233) към ръководения от Vakakis International SA консорциум да не се отправя покана за участие в състезателен диалог във връзка с процедурата по възлагане на обществена поръчка за услуги „Техническо съдействие за подпомагане на политиката за развитие на селските райони“ с номер EuropeAid/125241/C/SER/CY,
            
         
               —
            
            
               да се отмени Решение на Европейската комисия от 21 декември 2007 г. (№ A3 TF TCC(2007)106667) за отхвърляне на офертата, представена от Vakakis International SA, с мотив, че същата не отговаря на техническите изисквания,
            
         
               —
            
            
               съгласно член 65, буква б) от Процедурния правилник на Първоинстанционния съд да се изиска от Комисията да представи определени документи във връзка с дейността на комисията по оценяване, създадена за да разгледа представените оферти по процедура по възлагане на обществена поръчка EuropeAid/125241/C/SER/CY, както и да изготви кратък списък на оферентите,
            
         
               —
            
            
               да се разпореди всяка друга мярка, която Първоинстанционният съд счита за необходима,
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Жалбоподателят твърди, че писмото на Комисията от 6 декември 2007 г., с което той е уведомен, че няма да бъде поканен да участва в състезателен диалог, представлява решение, което не е достатъчно мотивирано в нарушение на член 253 ЕО. В допълнение, жалбоподателят изтъква, че този диалог е основен елемент от процедурата по възлагане на обществена поръчка и че всички оференти, дори тези, които не отговарят на техническите изисквания, трябва да бъдат поканени да участват, за да се запази конкурентна среда. Освен това, жалбоподателят твърди, че посоченото решение е опорочено от правна гледна точка, тъй като се основава на несъответствие с административните критерии, а не на несъответствие с техническите изисквания. Според жалбоподателя по този начин Комисията злоупотребила с правомощията, които са й предоставени във връзка с процедурата по оценяване на офертите.
   В допълнение, що се отнася както до горепосоченото решение, така и до решението от 21 декември 2007 г., жалбоподателят твърди, че те са несъвместими с Practical Guide to Contract Procedures for EC External actions (Практическо ръководство за договорните процедури, финансирани от бюджета на Европейските общности в контекста на външните дейности). На последно място, жалбоподателят твърди, че Решението на Комисията от 21 декември 2007 г. цели да обоснове предходно необосновано решение за изключване на жалбоподателя от участие в процедурата по възлагане на обществена поръчка, поради което то е опорочено от правна гледна точка.